ddrg/super_eurlex huggingface dataset:
Neuvoston säädös, annettu 27 päivänä marraskuuta 2003, Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehtävästä pöytäkirjasta kyseisen yleissopimuksen - Julistus muuttamiseksi



Virallinen lehti nro 002 , 06/01/2004 s. 0001 - 0002



Neuvoston säädös, annettu 27 päivänä marraskuuta 2003, Euroopan poliisiviraston perustamisesta tehdyn yleissopimuksen (Europol-yleissopimus) 43 artiklan 1 kohdan perusteella tehtävästä pöytäkirjasta kyseisen yleissopimuksen muuttamiseksi (2004/C 2/01) EUROOPAN UNIONIN NEUVOSTO, joka ottaa huomioon yleissopimuksen Euroopan poliisiviraston perustamisesta (Europol-yleissopimus)(1) ja erityisesti sen 43 artiklan 1 kohdan, ottaa huomioon Tanskan kuningaskunnan aloitteen(2), ottaa huomioon Euroopan parlamentin lausunnon(3), ottaa huomioon Europolin hallintoneuvoston lausunnon(4), sekä katsoo seuraavaa: (1) Euroopan unionista tehdyn sopimuksen 30 artiklan 2 kohdan mukaisesti neuvosto edistää muun muassa Europolin kautta tapahtuvaa yhteistyötä eri alueilla viiden vuoden kuluessa Amsterdamin sopimuksen 1 päivänä toukokuuta 1999 tapahtuneesta voimaantulosta. (2) Tampereella lokakuussa 1999 kokoontunut Eurooppa-neuvosto totesi, että Europol on avainasemassa valtioiden rajat ylittävän rikollisuuden tutkimiseen liittyvässä jäsenvaltioiden viranomaisten välisessä yhteistyössä tukemalla unioninlaajuista rikosten ehkäisemistä, analysointia ja tutkintaa. Samassa yhteydessä Eurooppa-neuvosto kehotti neuvostoa antamaan Europolille sen tarvitseman tuen, ON PÄÄTTÄNYT tehdä pöytäkirjan Euroopan poliisiviraston perustamisesta tehdyn yleissopimuksen (Europol-yleissopimus) muuttamisesta. Pöytäkirjan teksti on liitteenä, ja jäsenvaltioiden hallitusten edustajat ovat tänään allekirjoittaneet sen, ja SUOSITTAA, että jäsenvaltiot hyväksyvät pöytäkirjan valtiosääntöjensä asettamien vaatimusten mukaisesti. Tehty Brysselissä 27 päivänä marraskuuta 2003. Neuvoston puolesta Puheenjohtaja R. Castelli (1) EYVL C 316, 27.11.1995, s. 2, suomenkielinen toisinto julkaistu oikaistuna kokonaisuudessaan EYVL C 301, 30.9.1998, s. 9. (2) EYVL C 172, 18.7.2002, s. 15. (3) Lausunto annettu 9. huhtikuuta 2003 (ei vielä julkaistu virallisessa lehdessä). (4) Lausunto annettu 31. lokakuuta 2002, lisälausunto annettu 24. kesäkuuta 2003. Neuvoston julistus Neuvosto on yhtä mieltä siitä, että Europolille annettu ohje käsitellä petosta yhtenä niistä rikollisuuden muodoista, joihin Europol-yleissopimuksen liitteessä viitataan, antaa vero- ja tullipetoksissa Europolille valtuudet toiminnan ja yhteistyön tehostamiseen vain jäsenvaltioiden toimivaltaisten rikoslain noudattamisen valvonnasta vastaavien viranomaisten osalta, ei verojen ja tullien kannosta vastaavien jäsenvaltioiden viranomaisten osalta.
Virallinen lehti nro 007 , 09/02/1959 s. 0185 - 0185

Espanjank. erityispainos: Luku 01 Nide 1 s. 0014

Portugalink. erityispainos: Luku 01 Nide 1 s. 0014

tšekinkielinen erityispainos Alue 12 Nide 01 s. 17 - 17

vironkielinen erityispainos Alue 12 Nide 01 s. 17 - 17

unkarinkielinen erityispainos Alue 12 Nide 01 s. 17 - 17

liettuankielinen erityispainos Alue 12 Nide 01 s. 17 - 17

latviankielinen erityispainos Alue 12 Nide 01 s. 17 - 17

maltankielinen erityispainos Alue 12 Nide 01 s. 17 - 17

puolankielinen erityispainos Alue 12 Nide 01 s. 17 - 17

slovakinkielinen erityispainos Alue 12 Nide 01 s. 17 - 17

sloveeninkielinen erityispainos Alue 12 Nide 01 s. 17 - 17



ASETUS N:o 5, perustamissopimuksen liitteen VI luettelon B muuttamisesta EUROOPAN YDINENERGIAYHTEISÖN NEUVOSTO, joka ottaa huomioon perustamissopimuksen määräykset ja erityisesti sen 1 artiklan ja 92 artiklan toisen kohdan, ottaa huomioon komission ehdotuksen, sekä katsoo, että ydinreaktorit mainitaan perustamissopimuksen liitteen IV luettelossa A2, kun taas reaktorien osat ja varaosat ovat luettelossa B, eri tullijärjestelmien soveltaminen ydinreaktoreihin ja ydinreaktoreiden osiin ja varaosiin muodostaa vakavan esteen yhteisön tavoitteiden toteuttamiselle, järjestelmän ero suosii kokonaisten ydinreaktoreiden tuontia yhteisöön ja asettaa huonompaan asemaan ydinreaktoreiden osien ja varaosien valmistamisen yhteisön teollisuudenaloilla, tämän vuoksi ydinreaktoreiden osien ja varaosien merkinnästä eri luetteloon kuin ydinreaktorit johtuva poikkeuksellinen järjestelmä on korvattava järjestelmällä, johon kuuluu ydinreaktoreiden osien ja varaosien sisällyttäminen samaan luetteloon, jossa on mainittu se kokonaisuus, johon ne on tarkoitettu, ja tämä tulos saavutetaan poistamalla ilmaisu «ydinreaktoreiden osat ja varaosat» perustamissopimuksen liitteen IV luettelosta B, ON ANTANUT TÄMÄN ASETUKSEN: 1 artikla Poistetaan ilmaisu «Ydinreaktorin osat ja varaosat» perustamissopimuksen liitteen IV luettelosta B. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1958. Neuvoston puolesta Puheenjohtaja S. BALKE --------------------------------------------------
NEUVOSTON ASETUS N:o 118/63/ETY,

annettu 5 päivänä marraskuuta 1963,

asetuksen N:o 17 muuttamisesta

EUROOPAN TALOUSYHTEISÖN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 87 artiklan,

ottaa huomioon komission ehdotuksen,

ottaa huomioon Euroopan parlamentin lausunnon (1),

ottaa huomioon talous- ja sosiaalikomitean lausunnon,

sekä katsoo, että

neuvoston asetuksen N:o 17 (2) 7 artiklan mukaan perustamissopimuksen 85 artiklan 1 kohdassa määrättyä kieltoa sovelletaan vain komission määräämän ajan sopimuksiin, päätöksiin ja yhdenmukaistettuihin menettelytapoihin, jotka ovat olemassa asetuksen tullessa voimaan, jos ne säädetyssä määräajassa ilmoitetaan komissiolle ja jos yritykset ja yritysten yhteenliittymät, joita asia koskee, lopettavat niiden soveltamisen tai muuttavat niitä tarvittavalla tavalla; tämä säännös koskee myös sopimuksia, päätöksiä ja yhdenmukaistettuja menettelytapoja, jotka ovat olemassa asetuksen voimaantulopäivänä ja jotka kuuluvat asetuksen 4 artiklan 2 kohdassa tarkoitettuihin ryhmiin, jos ne ilmoitetaan 1 päivään tammikuuta 1964 mennessä,

näihin sopimuksiin, päätöksiin ja yhdenmukaistettuihin menettelytapoihin tehtäviä muutoksia voidaan arvioida paremmin, kun erinäisten komissiolle jo ilmoitettujen sopimusten, päätösten ja yhdenmukaistettujen menettelytapojen tutkimisen perusteella on pystytty paremmin määrittelemään, miten perustamissopimuksen 85 artiklaa on sovellettu; tämän vuoksi on syytä pidentää 7 artiklan 2 kohdan mukaan 31 päivänä joulukuuta 1963 päättyvää määräaikaa, ja

tällainen määräajan pidentäminen ei estä ryhtymästä toimenpiteisiin perustamissopimuksen 85 artiklan säännösten rikkomisen johdosta asetuksen N:o 17 9 artiklan 2 kohdan nojalla eikä saattamasta milloin tahansa ilmoitusvelvollisuuden piiriin mainitun asetuksen 22 artiklan mukaisesti sellaisia 4 artiklan 2 kohdassa tarkoitettuja sopimuksia, päätöksiä ja yhdenmukaistettuja menettelytapoja, jotka erityisesti vaikuttavat yhteismarkkinoiden kehitykseen,

ON ANTANUT TÄMÄN ASETUKSEN:

1 artikla

Korvataan asetuksen N:o 17 7 artiklan 2 kohdassa sanat "1 päivään tammikuuta 1964 mennessä" sanoilla "1 päivään tammikuuta 1967 mennessä".

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 5 päivänä marraskuuta 1963.

Neuvoston puolesta

Puheenjohtaja

L. de BLOCK

(1) EYVL N:o 157, 30.10.1963, s. 2620/63

(2) EYVL N:o 13, 21.2.1962, s. 204/62
Neuvoston asetus (ETY) N:o 770/68, annettu 18 päivänä kesäkuuta 1968, sokerialan maksujen vahvistamisesta ennakolta



Virallinen lehti nro L 143 , 25/06/1968 s. 0016 - 0016

Suomenk. erityispainos Alue 3 Nide 2 s. 0051

Tanskank. erityispainos: Sarja I Alue 1968(I) s. 0152

Ruotsink. erityispainos Alue 3 Nide 2 s. 0051

Englannink. erityispainos: Sarja I Alue 1968(I) s. 0160

Kreikank. erityispainos: Luku 03 Nide 3 s. 0066

Espanjank. erityispainos: Luku 03 Nide 2 s. 0141

Portugalink. erityispainos: Luku 03 Nide 2 s. 0141



NEUVOSTON ASETUS (ETY) N:o 770/68, annettu 18 päivänä kesäkuuta 1968, sokerialan maksujen vahvistamisesta ennakolta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1) ja erityisesti sen 15 artiklan 3 kohdan, ottaa huomioon komission ehdotuksen, sekä katsoo, että asetuksen N:o 1009/67/ETY 15 artiklan 3 kohdassa säädetään, että sokerin ja melassin tuontimaksun vahvistamisesta ennakolta voidaan päättää neuvoston vahvistamin edellytyksin, maksun vahvistaminen ennakolta helpottaa yhteisöön tuontia; ylijäämät ovat yleensä luonteenomaisia yhteisön sokerimarkkinoille; tällaisin edellytyksin maksu on vahvistettava ennakolta ainoastaan siltä osin, kuin kyseisen tuotteen tuonti on tarpeen yhteisön sokerin tai melassin hankinnan turvaamiseksi, ja tuontitodistuksen salliessa termiinioston olisi maksua tarvittaessa korotettava termiiniostohinnan ja cif-hinnan erotuksen perusteella lasketulla palkkiolla mahdollisten häiriöiden välttämiseksi sisämarkkinoilla, ON ANTANUT TÄMÄN ASETUKSEN: 1 artikla 1. Asetuksen N:o 1009/67/ETY 1 artiklan 1 kohdan a ja c alakohdassa tarkoitettujen tuotteiden tuontiin sovellettavan maksun vahvistamisesta ennakolta on päätettävä - sokerin osalta, jos tuonti on tarpeen koko yhteisön sokerin hankinnan turvaamiseksi, - melassin osalta, jos tuonti on tarpeen melassin hankinnan turvaamiseksi tietyillä yhteisön alueilla. 2. Asetuksen N:o 1009/67/ETY 15 artiklan 2 kohdassa tarkoitetun tuontitodistuksen voimassaoloaika voidaan rajoittaa käsittämään ainoastaan se ajanjakso, jolloin tuontitoimet ovat tarpeen 1 kohdassa tarkoitetun hankinnan turvaamiseksi. 3. Maksun ennakolta vahvistaminen päätetään lopettaa silloin, kun saatavuus sekä ne tuontitoimet, joita varten tuontitodistuksia on myönnetty, turvaavat sokerin tai melassin hankinnan yhteisön ennakoitavissa oleva kulutus huomioon ottaen. 2 artikla 1. Sellaisten 1 artiklassa tarkoitettujen tuotteiden osalta, joiden tuontitodistuksen kesto mahdollistaa termiinioston, maksuun lisätään palkkio. 2. Tämän palkkion määrä lasketaan termiiniostohinnan ja asetuksen 1009/67/ETY 13 artiklan mukaisesti vahvistetun cif-hinnan erotuksen perusteella. 3 artikla Tämä asetus tulee voimaan 1 päivänä heinäkuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 18 päivänä kesäkuuta 1968. Neuvoston puolesta Puheenjohtaja E. FAURE (1) EYVL N:o 308, 18.12.1967, s. 1
Neuvoston asetus (ETY) N:o 1471/70, annettu 20 päivänä heinäkuuta 1970, viejämaassa vapaaehtoisten vientirajoitusten alaisten tuotteiden yksipuolisen tuonnin lisäämistä yhteisöön koskevan yhteisen menettelyn käyttöönotosta



Virallinen lehti nro L 164 , 27/07/1970 s. 0041 - 0041

Suomenk. erityispainos Alue 11 Nide 1 s. 0051

Tanskank. erityispainos: Sarja I Alue 1970(II) s. 0437

Ruotsink. erityispainos Alue 11 Nide 1 s. 0051

Englannink. erityispainos: Sarja I Alue 1970(II) s. 0502

Kreikank. erityispainos: Luku 11 Nide 1 s. 0119

Espanjank. erityispainos: Luku 11 Nide 1 s. 0077

Portugalink. erityispainos: Luku 11 Nide 1 s. 0077



NEUVOSTON ASETUS (ETY) N:o 1471/70, annettu 20 päivänä heinäkuuta 1970, viejämaassa vapaaehtoisten vientirajoitusten alaisten tuotteiden yksipuolisen tuonnin lisäämistä yhteisöön koskevan yhteisen menettelyn käyttöönotosta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että tietyt kolmannet maat antavat komissiolle sitoumuksen soveltaa tiettyjen tuotteiden vientiinsä vapaaehtoisia vientirajoitustoimenpiteitä, voi kuitenkin osoittautua tarpeelliseksi lisätä yksipuolisesti kyseisten tuotteiden tuontia yhteisöön, ja tätä varten on otettava käyttöön yhteinen menettely, ON ANTANUT TÄMÄN ASETUKSEN: 1 artikla 1. Jos yhteisön ja kolmannen maan välisessä sopimuksessa määrätään vapaaehtoisen vientirajoitustoimenpiteen soveltamisesta tämän maan viennissä yhteisöön, ja jos yhteisö päättää ehdottaa tai hyväksyä, että kyseinen kolmas maa lisää kyseisen tuotteen vientiään yhteisöön, asiasta tehdään päätös määrällisten kiintiöiden hallintoa koskevan yhteisen menettelyn käyttöönotosta 25 päivänä toukokuuta 1970 annetun neuvoston asetuksen (ETY) N:o 1023/70(1) 11 artiklassa säädetyn menettelyn mukaisesti ja ottaen huomioon: a) sekä yksipuolisen että sopimusperusteisen talous- ja kauppapolitiikan vaatimukset, b) kyseisen tuotteen markkinatilanne yhteisössä, c) pyrkimys olla vaarantamatta kolmannen maan kanssa tehdyn sopimuksen tavoitteen toteutumista. 2. Komission on ilmoitettava päätös kyseiselle kolmannelle maalle. 3. Neuvoston asetuksen (ETY) N:o 1023/70 2 artiklan 2 kohtaa ja 6 artiklaa sovelletaan vastaavasti, sanotun kuitenkaan rajoittamatta tiettyjen vapaaehtoisia rajoituksia koskevien sopimusten erityismääräysten soveltamista. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1970. Neuvoston puolesta Puheenjohtaja W. SCHEEL (1) EYVL N:o L 124, 8.6.1970, s. 1
Neuvoston asetus (ETY) N:o 1885/71, annettu 1 päivänä syyskuuta 1971, Euroopan talousyhteisön ja Turkin assosiointisopimuksessa tarkoitetun assosiointineuvoston päätösten N:o 4/71 ja 5/71 soveltamisesta



Virallinen lehti nro L 197 , 01/09/1971 s. 0001 - 0001

Suomenk. erityispainos Alue 2 Nide 1 s. 0024

Ruotsink. erityispainos Alue 2 Nide 1 s. 0024



NEUVOSTON ASETUS (ETY) N:o 1885/71, annettu 1 päivänä syyskuuta 1971, Euroopan talousyhteisön ja Turkin assosiointisopimuksessa tarkoitetun assosiointineuvoston päätösten N:o 4/71 ja 5/71 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Turkin 12 päivänä syyskuuta 1963 allekirjoitettu assosiointisopimus (1) tuli voimaan 1 päivänä joulukuuta 1964, mainitun sopimuksen liitteenä olevan väliaikaisen pöytäkirjan mukaisesti allekirjoitettiin lisäpöytäkirja 23 päivänä marraskuuta 1970, lisäpöytäkirjan voimaantuloa odotettaessa allekirjoitettiin 27 päivänä heinäkuuta 1971 Euroopan talousyhteisön ja Turkin väliaikainen sopimus, joka tuli voimaan 1 päivänä syyskuuta 1971, väliaikaisen sopimuksen 3 artiklan mukaisesti assosiointineuvosto, joka on mainitun sopimuksen hallintoelin, on 1 päivänä syyskuuta 1971 tehnyt päätöksen N:o 4/71 väliaikaisen sopimuksen 1 ja 2 artiklan soveltamiseksi tarkoitetuista hallinnollisen yhteistyön menetelmistä; mainitun sopimuksen liitteessä N:o 5 olevan 16 artiklan mukaisesti assosiointineuvosto on 1 päivänä syyskuuta 1971 tehnyt päätöksen N:o 5/71 "alkuperätuotteiden" käsitteen määritelmästä mainitun sopimuksen liitteessä N:o 5 olevan I luvun määräysten soveltamiseksi, ja on toteutettava näiden päätösten täytäntöönpanemiseksi tarvittavat toimenpiteet, ON ANTANUT TÄMÄN ASETUKSEN: 1 artikla Euroopan talousyhteisön ja Turkin väliaikaisen sopimuksen 1 ja 2 artiklan soveltamiseksi tarkoitettujen hallinnollisen yhteistyön menetelmien osalta ja mainitun sopimuksen liitteessä N:o 5 olevan I luvun määräysten soveltamiseksi tarkoitetun "alkuperätuotteiden" käsitteen määritelmän osalta sovelletaan tämän asetuksen liitteinä olevien 1 päivänä syyskuuta 1971 tehtyjen assosiointineuvoston päätösten N:o 4/71 ja 5/71 määräyksiä. 2 artikla Tämä asetus tulee voimaan 1 päivänä syyskuuta 1971. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä syyskuuta 1971. Neuvoston puolesta Puheenjohtaja A. MORO (1) EYVL N:o 217, 29.12.1964, s. 3687/64
KOMISSION ASETUS (ETY) N:o 802/80, annettu 27 päivänä maaliskuuta 1980, tavaroiden luokittelusta yhteisen tullitariffin alanimikkeeseen 04.03 A



Virallinen lehti nro L 087 , 01/04/1980 s. 0054 - 0054

Suomenk. erityispainos Alue 2 Nide 2 s. 0161

Kreikank. erityispainos: Luku 02 Nide 8 s. 0188

Ruotsink. erityispainos Alue 2 Nide 2 s. 0161

Espanjank. erityispainos: Luku 02 Nide 6 s. 0203

Portugalink. erityispainos: Luku 02 Nide 6 s. 0203



KOMISSION ASETUS (ETY) N:o 802/80, annettu 27 päivänä maaliskuuta 1980, tavaroiden luokittelusta yhteisen tullitariffin alanimikkeeseen 04.03 A EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa tiettyjä tuotteita, joilla on voin aineellinen rakenne, voille ominainen maku ja voin laadullinen kemiallinen koostumus, mutta jotka sisältävät ainoastaan 75-80 prosenttia voin rasvaa, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3000/79(4), liitteenä olevan yhteisen tullitariffin nimikkeeseen 04.03 kuuluu voi, keskimääräistä suurempi veden määrä ei poista kyseisiltä tuotteilta yhteisen tullitariffin nimikkeen 04.03 tavaran luonnetta, nimikkeestä 04.03 on syytä valita alanimike 04.03 A, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Tuotteet, joilla on voin aineellinen rakenne, voille ominainen maku ja voin laadullinen kemiallinen koostumus, mutta jotka sisältävät ainoastaan 75-80 prosenttia voin rasvaa, kuuluvat yhteisen tullitariffin nimikkeeseen >TAULUKON PAIKKA> 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1980. Komission puolesta Étienne DAVIGNON Komission jäsen (1) EYVL N:o L 14, 21.1.1969, s. 1 (2) EYVL N:o L 40, 11.2.1977, s. 1 (3) EYVL N:o L 172, 22.7.1968, s. 1 (4) EYVL N:o L 342, 31.12.1979, s. 1
KOMISSION ASETUS (ETY) N:o 1977/80, annettu 25 päivänä heinäkuuta 1980, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta viidennen kerran



Virallinen lehti nro L 192 , 26/07/1980 s. 0024 - 0024

Suomenk. erityispainos Alue 3 Nide 12 s. 0070

Kreikank. erityispainos: Luku 03 Nide 29 s. 0223

Ruotsink. erityispainos Alue 3 Nide 12 s. 0070

Espanjank. erityispainos: Luku 03 Nide 18 s. 0212

Portugalink. erityispainos: Luku 03 Nide 18 s. 0212



KOMISSION ASETUS (ETY) N:o 1977/80, annettu 25 päivänä heinäkuuta 1980, pellavansiemeniä koskevien erityistoimenpiteiden soveltamista koskevista yksityiskohtaisista säännöistä annetun asetuksen (ETY) N:o 1799/76 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76() ja erityisesti sen 2 artiklan 4 kohdan, sekä katsoo, että komission asetuksen (ETY) N:o 1799/76(), sellaisena kuin se on viimeksi muutettuna asetuksella (ETY) N:o 2083/79(), 6 artiklassa määritetään pellavansiementen jalostuskustannukset, jotka on otettava huomioon sovellettaessa pellavansiemeniä koskevista erityistoimenpiteistä 20 päivänä heinäkuuta 1976 annetun neuvoston asetuksen (ETY) N:o 1774/76() 1 artiklan 3 kohtaa; koska nämä kustannukset ovat kasvaneet sen jälkeen, niiden määrä olisi muutettava, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1799/76 6 artiklassa luku 2,7 laskentayksikköä luvulla 3,8 ECUa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1980. Komission puolesta Finn GUNDELACH Varapuheenjohtaja ()()()() () EYVL N:o L 67, 15.3.1976, s. 29 () EYVL N:o L 201, 27.7.1976, s. 14 () EYVL N:o L 244, 27.9.1979, s. 18 () EYVL N:o L 199, 24.7.1976, s. 1
Komission asetus (ETY) N:o 2030/80, annettu 30 päivänä heinäkuuta 1980, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta



Virallinen lehti nro L 198 , 31/07/1980 s. 0021 - 0021

Kreikank. erityispainos: Luku 03 Nide 30 s. 0037

Espanjank. erityispainos: Luku 03 Nide 18 s. 0269

Portugalink. erityispainos: Luku 03 Nide 18 s. 0269

Suomenk. erityispainos Alue 3 Nide 12 s. 0075

Ruotsink. erityispainos Alue 3 Nide 12 s. 0075



KOMISSION ASETUS (ETY) N:o 2030/80, annettu 30 päivänä heinäkuuta 1980, omenoita ja päärynöitä koskevasta ennalta ehkäisevästä markkinoilta vetämisestä annetun asetuksen (ETY) N:o 1596/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1367/80(), ja erityisesti sen 15 a artiklan 2 kohdan, sekä katsoo, että komission asetuksessa (ETY) N:o 1596/79() säädetään, että ennalta ehkäisevään omenien ja päärynöiden markkinoilta vetämiseen voidaan antaa lupa ainoastaan, jos asetuksen (ETY) N:o 1035/72 17 artiklan 1 kohdan ensimmäisen alakohdan mukaisesti tiedoksi annetut hinnat ovat kahdeksan peräkkäisen markkinapäivän ajan samoilla edustavilla markkinoilla ostohinnan ja 80 prosenttia perushinnasta olevan hinnan välillä; markkinointivuoden 1979/1980 aikana saatu kokemus osoittaa, että tämä aika on liian pitkä ja että sitä on syytä lyhentää, ennalta ehkäisevän markkinoilta vetämisen helpottamiseksi olisi suurennettava kokoa, josta alkaen saa ryhtyä omenien ja päärynöiden ennalta ehkäisevään markkinoilta vetämiseen sekä laajentaa ennalta ehkäisevä markkinoilta vetäminen yhteen muuhun lisäomenalajikkeeseen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1596/79 seuraavasti: 1. Korvataan 2 artiklassa ilmaisu "kahdeksan" ilmaisulla "viiden". 2. Korvataan 3 artiklan 2 kohdassa ilmaisu "10 mm" ilmaisulla "15 mm". 3. Lisätään 4 artiklan ensimmäisen alakohdan ensimmäiseen luetelmakohtaan ilmaisun "Imperatore" jälkeen ilmaisu "Belle de Boskoop". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1980. Komission puolesta Finn GUNDELACH Varapuheenjohtaja ()()() () EYVL N:o L 118, 20.5.1972, s. 1 () EYVL N:o L 140, 5.6.1980, s. 24 () EYVL N:o L 189, 27.7.1979, s. 47